ลักษณะร้าน + บรรยากาศ 
ร้าน M.C.Chicken เป็นร้านแผงลอยที่ขายของทอดหลากหลายหน้าตา เป็นร้านที่ได้รับความนิยมมากในตลาดปัฐวิกรณ์ เลย
โดยร้านจะเป็นร้านเล็กๆ ที่จะเปิดตั้งแต่เที่ยงเป็นต้นไป หน้าร้านจะมีแบบไก่ให้เลือกกินมากกว่า 10 อย่างเลยทีเดียว

ที่ตั้งร้าน
ร้านจะเปิดอยู่โซนของกินด้านหลังของตลาดปัฐวิกรณ์

เมนูเด่นและราคาโดยประมาณ
ที่ร้านจะขายเมนูไก่ทอดแบบต่างๆ เช่นไก่ไม่มีกระดูก ไก่ป๊อบ ปีกไก่ น่องไก่ ปูอัด เป็นต้น
ราคาเริ่มที่ชิ้นละ 5 บาท

เมนูเด็ดที่กินวันนี้
วันนี้ผมกินของทอด 3 อย่างด้วยกัน คือปีกไก่ทอด ไก่ไม่มีกระดูก และปลาหมึกทอด เลือกหยิบใส่จานแล้วยื่นให้เค้า เค้าจะเอาไปเขย่ากับผงบาร์บีคิว เพิ่มรสชาติได้ดี
ตัวของทอดนั้นรสชาติกรอบอร่อย ทอดได้สุกถึงข้างใน เมื่อคลุกกับผงบาร์บีคิวแล้วรสจะออกหวานมันเผ็ดนิดๆกินแล้วไม่เลี่ยนเลย ปลาหมึกที่เป็นไส้ก็ชิ้นใหญ่เนื้อเหนียวหนุบหนับ 
และที่ชอบมากที่สุดจะเป็นตัวไก่ไม่มีกระดูก แล้วแล้วกรอบอร่อยรสอร่อยของแป้งกับรสหวานของเนื้อไก่เข้ากันได้ดีสุดๆ

สรุปโดยรวม (เต็ม 10)
ให้ 7 คะแนนครับ รสชาติโดยรวมๆแล้วอร่อย ทานเล่นได้สบายๆ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  28 / 2 / 57
